Cirque du Soleil. Հեքիաթային աշխարհ

Cirque du Soleil։ Հեքիաթային աշխարհ (), ռեժիսոր Էնդրյու Ադամսոնի կողմից նկարահանված ամերիկյան ֆիլմ 2 սիրահար մարդկանց հեքիաթային պատմության մասին, ովքեր դեռ պետք է անցնեն բավականին փորձությունների միջով, որպեսզի նորից լինեն միասին։ Ֆիլմը պարունակում է գործողություններ՝ շուրջ 7 շոուներիցː Այդ շոուներն են՝ Cirque du Soleil (ցուցադրվել է 2011 թվականին՝ Լաս Վեգասում), O, Mystere, Ka, Love, Zumanity, Viva Elvis և Criss Angel Believe։ Համաշխարհային պրեմիերան եղել է 2012 թվականի օգոստոսի 20-ին՝ Տոկիոյի միջազգային կինոփառատոնում։ ԱՄՆ-ում պրեմիերան տեղի է ունեցել 2012 թվականի դեկտեմբերի 21-ին։

Սյուժե 
Երիտասարդ Միան, ով ապրում էր Ամերիկայի միջին արևմուտքի մի փոքրիկ քաղաքում, մի անգամ ներկա է գտնվում շրջիկ կրկեսի ներկայացմանը։ Նա տեսնում է մի գեղեցիկ և տաղանդաշատ մարմնամարզիկի, ով այնքան կախարդված էր գեղեցկուհի Միայով, որ հերթական հնարքի ժամանակ նա կատարում է մահացու սխալ՝ չհասցնելով բռնել պարանը, նա ընկնում է բարձրությունից։ Վախեցած Միան վազում է արենա, նրան օգնելու համար, բայց նրանք երկուսով ընկնում են գետնի տակ՝ ուղիղ հեքիաթային աշխարհ՝ Cirque du Soleil։ Լինելով բաժանված, նրանք ճանապարհորդում են այնտեղ՝ մի կրկեսից դեպի մյուսը՝ փորձելով գտնել միմյանց։ Նրանք ճանապարհին հանդիպում են հետաքրքիր և տարօրինակ արարածների։ Ֆիլմի վերջում Միան և օդային մարմնամարզիկը, վերջապես, գտնում են միմյանց, և նկարը ավարտվում է գեղեցիկ օդային համարով, որին մասնակցում էին 2 գլխավոր հերոսները։

Դերերում 
 Էրիկա Լից- Միա
 Իգոր Զարիպով- օդային մարմնամարզիկ
 Ջոն Կլարկ- Տխուր ծաղրածու
 Լուց Խալբխյուբներ- Կրկեսաբեմի տեսուչ
 Դալլաս Բարնեթ- Տեր

Ծանոթագրություններ

Արտաքին հղումներ 
 Ֆիլմի պաշտոնական կայքը 
 
 
 
 
 

2012 ֆիլմեր
Ամերիկյան արկածային ֆիլմեր
Ամերիկյան ընտանեկան ֆիլմեր
Անգլերեն ֆիլմեր
Ամերիկյան ֆենտեզի ֆիլմեր
IMAX ֆիլմեր
Ամերիկյան եռաչափ ֆիլմեր
2010-ականների ֆենտեզի ֆիլմեր
Paramount Pictures ֆիլմեր